Mooimaaksessie – Ma en dogter, Nicolette (50) en Tharine (27) | SARIE
FOTO: Veronique Mills	Verwante Artikels
Mooimaaksessie – Ma en dogter, Nicolette (50) en Tharine (27)	deur Glamour Makeover-mooimaakspan
Tharine het dié mooimaaksessie vir haar ma se 50ste verjaarsdag gereël. Omdat sy nog altyd foto’s saam met haar ma wou hê, het ma en dogter albei mooimaaksessies ontvang. En die resultaat? Dié ma en dogter lyk eerder soos susters!
Tharine se voor- en ná-foto
Nicolette se voor- en ná-foto
Ma en dogter se voor- en ná-foto
Wat sê Tharine?
Wat was die lekkerste van dié mooimaaksessie?
Om dit saam met my ma te kon doen. Ons het saam gelag en nou het ek dié foto’s vir ewig.
Baie. Ek en my ma was na dié sessie na ’n inkopie-sentrum toe, en ek het vir haar gesê die mense kyk vir ons… ek dink hulle het gedink ons is modelle!
Is jou nuwe styl moeilik om vol te hou?
Seker nie te moeilik nie, maar ek sal verkies om my net op spesiale geleenthede so op te tof. Ek het wonderlike grimering-raad gekry!
Wat sê Nicolette?
Hulle het gesê: ‘Wow! Ongelooflik!’ Ek het bitter baie komplimente gekry.
My hare is baie dik, daarom sal ek dit nie elke dag uitblaas nie, want dit sal te lank vat. Ek sal ook nie elke dag so baie grimering dra nie, maar ek gaan definitief meer moeite met my voorkoms doen wanneer ek uitgaan.
Nicolette het die mooiste groot oë! Ek het haar oog gelig met ’n sterk swart jel-oogomlyner en afgerond met baie maskara. Om haar oë verder te beklemtoon het ek die donker dele onder haar oog met ’n corrector en verbloemer (concealer) ligter gemaak. Ek het haar voorkoms afgrond met ’n lipstiffie met ’n pers ondertoon.
Die appel val beslis nie ver van die boom af nie! Tharine het beslis haar ma se mooi groot oë geërf! Vir Tharine het ek ’n meer rokerige oog gegee en haar lippe met dieselfde pers lipstiffie afgerond. Die twee lyk soos susters!
Ek het donker en warm kleure vir dié mooimaaksessie gekies. Nicolette se donker gelaat het gesorg vir ’n smeulende voorkoms in die tiervel bloes. Dit het haar figuur uitstekend gepas. Sy het die swart somersrokkie ook baie goed gedra. Tharine het pragtig gelyk in die swart rok met goue detail. Die swart leer baadjie het gelyk asof dit spesiaal vir Tharine gemaak is. Dit het uitstekend by haar gepas. Die turkoois rokkies het gesorg vir ’n bietjie kleur en albei het vrolik daarin gelyk.
Een van my gunsteling-mooimaaksessies is vir ma en dogter. Ek en my ma het self só sessie gedoen en dit is spesiaal om ’n dag saam met jou ma gepamperlang te word en ook mooi foto’s saam te hê.
Nicolette en Tharine is absoluut beeldskoon en so gemaklik voor die kamera. Nicolette is 50, maar so jonk van gees! Ek was mal oor die uitrustings wat so goed by hulle gepas het.
→ Nog Moedersdag
Aartappelbrood Só gaan dit met Quinne terug in SA SARIE se 2016-sterre: Vrees moet jou inspireer – Laré Birk 5 koekies vir jou koekieblik Marciel skryf oor 2016: Ek't gegroei Herderspastei met patat-bolaag Nuut in ons winkel